hy hy ru fi hy hy hy hy hy hy hy hy hy hy hy hy en hy en hy hy hy en hy hy en hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
ԻՆՉՊԵՍ ԴՈՒՐՍ ԳԱԼ ՖՐԵՆԴԶՈՆԱՅԻՑ — TeensLIVE
Լավագույնը հարաբերությունների և սիրո մասին: Ռեալ ժամանակի պայմաններում:
Եթե դու չգիտես, թե ինչ է ֆրենդզոնան, հարկ չկա անհանգստանալու, ավելի լավ, քանի որ այդ տեսակի հարաբերությունները սիրահարված մարդուն չեն բերում շատ դրական հույզեր: Բայց բոլոր դեպքերում կարդա այս հոդվածը, հենց այնպես, հետագայի համար: Իսկ եթե դու գտնվում ես ֆրենդզոնայում, կարդա, որ իմանաս, թե ինչպես այդտեղից դուրս գալ…
Այդպիսի իրավիճակում մարդը չի ցանկանում փոխել կոնկրետ անձի հետ ստեղծված և կայացած փոխհարաբերությունները, նա իրեն լավ և հարմարավետ է զգում ընկերներ մնալով: Չէ՞ որ դա ենթադրում է շփում, մտքերի և գաղափարների փոխանակում, միևնույն հոբբի և հետաքրքրություններ, համատեղ ժամանց և զվարճանքներ: Եվ ի վերջո, ոչ ոք չի ցանականում կորցնել լավ ընկերոջը:
Եթե դու հայտնվել ես այսպիսի իրավիճակում, սակայն ցանկանում ես դուրս գալ ֆրենդզոնայից, քո հիմնական նպատակը պետք է լինի` ցուցադրել քեզ այլ կողմից: Անհրաժեշտ է ցույց տալ քո ընկերոջը, որ դու կարող ես լինել ոչ միայն լավ ընկեր, այլ նաև իդեալական զուգընկեր:
Ահա 5 խորհուրդ, որոնք կարող են քեզ օգտակար լինել.
Համոզվիր, որ դու անհարմարություն չես ստեղծում ընկերոջդ` նրա անձնական տիրույթում գտնվելով: Եթե նա դրականորեն է արձագանքում քո գրկելուն և հպումներին, ուրեմն նա ենթագիտակցաբար քեզ ընդունում է և վստահում, իսկ դա արդեն մեծ բան է:
Փորձիր ինչ-որ բան փոխել քո վարքագծի մեջ` դարձրու ձեր զբոսանքը ռոմանտիկ` միասին այցելելով ձեր սիրած սրճարանը կամ կինոթատրոնը, զբոսնելով ձեր ծանոթության հետ կապված փողոցներով: Դա կարող է ընգծել ձեր հարաբերությունների կարևորությունը, հիշեցնել պատմությունը և ինչ-որ հատուկ հանգամանքներ և իրադարձություններ:
Կերպարանափոխվի՛ր: Դա բոլորովին չի նշանակում, որ պետք է քեզ կոտրես սիրած մարդու իդեալին համապատասխանելու համար: Կարևոր է լինել ինքնաբավ անձնավորություն, զարգանալ, լավացնել քո կարողությունները և դրական կողմերը: Ուժեղ և ինքնավստահ մարդիկ միշտ առաջացնում են համակրանք և դրական հույզեր:
Բացահայտիր քո զգացմունքները: Եթե զգում ես, որ վերը նշված գործողությունները անարդյունավետ են, կատարիր վստահ քայլ և բացահայտիր քո սերը: Այստեղ ոչ մի վատ կամ ամոթ բան չկա, քանի որ սիրահարվածությունը գեղեցիկ զգացում է, որը կարող է պատահել ցանկացած մարդու հետ: Հնարավոր է, որ քո սիրած մարդը նույնպես զգում է ինչ-որ բան քո նկատմամբ, սակայն ամաչում է սեր բացատրվել: Մտերիմ մարդուն կամ մոտիկ ընկերոջը կորցնելու վախը նորմալ է: Բայց երբեմն ավելի ճիշտ է սեր խոստովանել և պարզելով իրողությունը` արդեն մտածել, թե ինչ անել:
Եթե քո զգացմունքները փոխադարձ չեն, մի՛ հուսահատվիր: Կարևորը այդ իրավիճակում փորձել հասկանալ մարդուն, հանգիստ շարունակել շփվել նրա հետ և չստիպել պատասխանել քո զգացմունքներին: Փորձիր չընկալել դա իբրև ձեր հարաբերությունների ավարտը: Եվ առհասարակ, ցանկացած իրավիճակ ունի նաև դրական կողմեր, և շատ հավանական է, որ որոշ ժամանակ անց դուք միասին ժպիտով եք հիշելու այդ պատմությունը:
Նկարի համար շնորհակալություն այս աղբյուրին:
Հոդվածի հեղինակներ` Նաստյա Սվիտկո և Սվետլանա Վերտոլա:
Ինչպես գրավել տղայի ուշադրությունը. առաջին քայլեր
Մեր հասարակությունում ընդունված է, որ հենց տղան պետք է լինի նախաձեռնող աղջկա հետ ծանոթության ժամանակ: Իսկ ի՞նչ անել, եթե նա քեզ շատ է դուր գալիս, բայց հասկանալի չէ, թե ինչպես է նա քեզ վերաբերվում, և արդյո՞ք զգացումներդ փոխադարձ են: Ինչպե՞ս գրավել տղայի ուշադրությունը և ավելի մոտիկից ծանոթանալ նրա հետ: Կարդա մեր հոդվածում:
Ինչպես ուրախացնել մտերիմ մարդուն` հենց այնպես, առանց առիթի
Կիսվում ենք մտերիմներին ուրախացնելու ու զարմացնելու մի քանի հետաքրքիր գաղափարներով: Այդ բոլոր գաղափարները նվազագույն ֆինանսական միջոցներ են պահանջում և հարմար են ինչպես տղաների, այնպես էլ աղջիկների համար:
Ինչպես վերապրել սիրո կորուստը
Դուք վաղուց եք իրար ճանաչել, ընկերություն եք արել, հետո հանկարծ նա առաջարկեց հանդիպել: Եվ ամեն ինչ հրաշալի էր, ինչպես հեքիաթում... Մինչ այն օրը, երբ նա անսպասելիորեն հայտնեց, որ մեկնում է այլ երկիր, որտեղ նրա կյանքը լրիվ այլ է լինելու, իսկ դուք կարող եք մնալ ընկերներ....Ցավալի է, վիրավորական, սակայն այս իրավիճակը դու չես կարող փոխել: Ինչպե՞ս վերապրել ձեր բաժանումը: Ինչպե՞ս համակերպվել առաջին, իսկական սիրո կորստի հետ:
Ինչպես խոսել նրա հետ այդ մասին
Ունե՞ս մեկ հավատարիմ զուգընկեր, ում վստահում ես, և կարծում ես, որ հակաբեղմնավորիչ միջոցներ օգտագործելու կարիք չկա՞: Ճիշտ ժամանակն է խոսել այդ մասին զուգընկերոջ հետ: Բայց ինչպե՞ս:
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: